《邀邓太素欧于奇周孟修卢时行陈彝甫但和叔汪于海张明用彭次嘉王显之魏伯饶辟疆同集贤士湖上》
明代·朱多炡

湖山看不厌，秋尽最宜人。枫叶经霜醉，蘋花过雨新。

萦回盘马客，潇洒好鹅宾。携手论文处，行藏已出尘。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。